Gør behandling af strækmærker ondt?
I Cutis Clinic anvender vores professionelle sygeplejersker og hudlæger forskellige teknikker til behandling af strækmærker. Ved behandling af farvede (røde og blåviolette) strækmærker, kan behandlingen føles ubehagelig og nogle oplever laserbehandlingen som smertefuld. Når lyset fra laseren sendes ind i huden, afsættes varme i huden, hvilket føles som et hurtigt svirp fra en elastik, som hurtigt forsvinder igen. Inden behandling af hvide strækmærker, påsmøres en lokalbedøvende creme ca. en time før behandlingen. Det betyder, at evt. ubehag mindskes til et minimum. Du må gerne indtage 1 gram paracetamol og 400 mg Ipren / Ibuprofen 1 time før din behandling – dette vil reducere ubehag under behandlingen.